|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**------ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥΤΜΗΜΑ Α΄ ΚΑΤΑΡΤΙΣΗΣ ΚΑΙ ΕΚΤΕΛΕΣΗΣΠΡΟΓΡΑΜΜΑΤΟΣ ΠΡΟΜΗΘΕΙΩΝ------**Διεύθυνση: Ανδρέα Παπανδρέου 37****Τ.Κ. – Πόλη: 151 80 – Μαρούσι****Πληροφορίες : Μ. Ξενούλη** **Τηλέφωνο : 210 3443221****Φαξ : 210 3442365****e-mail:** **mksenouli@minedu.gov.gr** | **Να διατηρηθεί μέχρι:………………………****Βαθμός Ασφαλείας:…………………………**Μαρούσι, 29 - 06 - 2021Αρ. Πρωτ.: 77050 /Β4Βαθμός Προτ.: ΕΞΑΙΡ. ΕΠΕΙΓΟΝ **ΠΡΟΣ: Κάθε ενδιαφερόμενο φορέα****ΑΔΑΜ: 21PROC008831830** |

**ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΑΣ**

Το Υπουργείο Παιδείας και Θρησκευμάτων, προτίθεται να προβεί στην προμήθεια εβδομήντα (70) μονόχρωμων δικτυακών εκτυπωτών (ασπρόμαυροι εκτυπωτές laser), όπως αυτά περιγράφονται αναλυτικά κατωτέρω:

**CPV: 30232110-8**

**Αναθέτουσα Αρχή:**

Αναθέτουσα Αρχή είναι το Υπουργείο Παιδείας και Θρησκευμάτων.

**Κριτήριο Ανάθεσης:**

 Κριτήριο για την ανάθεση της προμήθειας είναι η πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή) χωρίς ΦΠΑ, εκ των προμηθευτών των οποίων οι προσφορές έχουν κριθεί ως αποδεκτές με βάση τους όρους της πρόσκλησης, σύμφωνα πάντα με τον προϋπολογισμό. Προσφορές που υπερβαίνουν τον προϋπολογισμό δαπάνης, απορρίπτονται ως μη αποδεκτές.

 Σε περίπτωση που υπάρξουν ισότιμες προσφορές ήτοι προφορές με την ίδια ακριβώς τιμή, η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν ισότιμες προσφορές.

 Η προσφορά θα αφορά στο σύνολο των ζητούμενων ειδών. Η προσφορά που δεν καλύπτει το σύνολο των ζητούμενων ειδών, θα απορρίπτεται ως απαράδεκτη. Δεν επιτρέπεται η υποβολή εναλλακτικών προσφορών.

**Χρόνος και τρόπος υποβολής του φακέλου προσφοράς:**

Η προσφορά υποβάλλεται σε κλειστό φάκελο με την παρακάτω ένδειξη στο γραφείο πρωτοκόλλου του Υπουργείου Παιδείας και Θρησκευμάτων (ισόγειο - γραφείο 0103, οδός Ανδρέα Παπανδρέου 37, Μαρούσι – Τ.Κ. 15180) **μέχρι** **τη Δευτέρα 5 Ιουλίου 2021 και** **ώρα 10:00 π.μ.,** και θα περιλαμβάνει απαραιτήτως τον πίνακα συμμόρφωσης του Παραρτήματος Α’, δεόντως συμπληρωμένο, και την οικονομική προσφορά, σύμφωνα με το Παράρτημα Β’ (Υπόδειγμα οικονομικής προσφοράς).

Η προσφερόμενη τιμή θα δίνεται με ακρίβεια δύο δεκαδικών ψηφίων. Η προσφορά μπορεί να υποβληθεί είτε από εκπρόσωπο της προσφέρουσας είτε μέσω ταχυδρομείου και παραλαμβάνεται με απόδειξη. Η έγκαιρη πρωτοκόλληση της προσφοράς αποτελεί αποκλειστική ευθύνη της προσφέρουσας, ανεξαρτήτως του τρόπου υποβολής της προσφοράς (αυτοπροσώπως ή μέσω ταχυδρομείου).

**Εξωτερική Ένδειξη Φακέλου:**

|  |
| --- |
| «**Στοιχεία προσφέροντος οικονομικού φορέα:** πλήρης επωνυμία, διεύθυνση, αριθμός τηλεφώνου, αριθμός τηλεομοιοτυπίας και η διεύθυνση ηλεκτρονικού ταχυδρομείου»**ΦΑΚΕΛΟΣ ΠΡΟΣΦΟΡΑΣ****«ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΑΣ ΓΙΑ ΤΗΝ ΠΡΟΜΗΘΕΙΑ ΕΒΔΟΜΗΝΤΑ (70) ΜΟΝΟΧΡΩΜΩΝ ΔΙΚΤΥΑΚΩΝ ΕΚΤΥΠΩΤΩΝ ΓΙΑ ΤΙΣ ΑΝΑΓΚΕΣ ΤΟΥ Υ.ΠΑΙ.Θ.»****Αναθέτουσα Αρχή**: Υπουργείο Παιδείας και Θρησκευμάτων Γενική Διεύθυνση Οικονομικών Υπηρεσιών Διεύθυνση Προμηθειών και Διαχείρισης ΥλικούΤμήμα Α΄ Κατάρτισης και Εκτέλεσης Προγράμματος Προμηθειών**Καταληκτική Ημερομηνία και Ώρα Υποβολής Προσφορών**: **η 5η Ιουλίου 2021 και ώρα 10:00 π.μ., ημέρα Δευτέρα.** |

**Δικαιολογητικά Ανάθεσης:**

**Ο προμηθευτής στον οποίο θα ανατεθεί η παρούσα προμήθεια, υποχρεούται να προσκομίσει τα κάτωθι δικαιολογητικά:**

1. Υπεύθυνη δήλωση του προσφέροντoς ή του/των νόμιμου/-ων εκπροσώπου/ων (στην περίπτωση νομικού προσώπου) οικονομικού φορέα ως απόδειξη για τη μη συνδρομή των λόγων αποκλεισμού της παραγράφου 1 του άρθρου 73 του Ν. 4412/2016.
2. Αποδεικτικό ενημερότητας για χρέη προς το δημόσιο, για κάθε νόμιμη χρήση, εκτός είσπραξης και μεταβίβασης ακινήτου, σε ισχύ.
3. Βεβαίωση ασφαλιστικής ενημερότητας, σε ισχύ.
4. Νομιμοποιητικά έγγραφα νόμιμης σύστασης και εκπροσώπησης:

**α)** Στις περιπτώσεις νομικών προσώπων, προσκομίζονται τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του προσφέροντα οικονομικού φορέα). Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/-α που δεσμεύει/-ουν νόμιμα την εταιρία κατά την υποβολή προσφοράς, και κατά την υποβολή των δικαιολογητικών ανάθεσης (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου/-ων εκπροσώπου/-ων. Αναλυτικά πρέπει να προσκομιστούν:

•Στην περίπτωση που το νομικό πρόσωπο είναι εταιρεία Α.Ε., Ε.Π.Ε., Ο.Ε., Ε.Ε., ή Ι.Κ.Ε.:

Α) το Φ.Ε.Κ. σύστασης (για τις Α.Ε. και Ε.Π.Ε., εφόσον υπάρχει),

Β) Γενικό Πιστοποιητικό από το Γ.Ε.ΜΗ., με ημερομηνία έκδοσης έως τριών (3) μηνών πριν από την υποβολή του,

Γ) Πιστοποιητικό Ισχύουσας Εκπροσώπησης από το Γ.Ε.ΜΗ., με ημερομηνία έκδοσης έως τριάντα (30) εργάσιμων ημερών πριν από την υποβολή του, και

Δ) Επικαιροποιημένο Καταστατικό της εταιρείας, συνοδευόμενο από την αντίστοιχη ανακοίνωση στο Γ.Ε.ΜΗ.

•Στην περίπτωση άλλων μορφών νομικών προσώπων, οποιαδήποτε νομιμοποιητικά έγγραφα από τα οποία να προκύπτουν οι νόμιμοι εκπρόσωποι και οι οποίοι έχουν δικαίωμα να δεσμεύουν με την υπογραφή τους.

**β)** Στις περιπτώσεις φυσικών προσώπων, πρέπει να προσκομιστεί βεβαίωση έναρξης από την αντίστοιχη Δημόσια Οικονομική Υπηρεσία (Δ.Ο.Υ.) ή/και επικαιροποιημένες (πρόσφατες) βεβαιώσεις μεταβολής εργασιών επιτηδευματία.

Η προσφορά υπογράφεται και μονογράφεται ανά φύλλο από τον οικονομικό φορέα ή, σε περίπτωση νομικών προσώπων, από τον/τους νόμιμο/-ους εκπρόσωπο/-ους αυτών.

Επισημαίνεται ότι εναλλακτικά, για όσα δικαιολογητικά κατακύρωσης δεν δύναται να προσκομιστούν άμεσα επικαιροποιημένα, σύμφωνα με το άρθρο 41, της από 13-04-2020 Πράξης Νομοθετικού Περιεχομένου «Μέτρα για την αντιμετώπιση των συνεχιζόμενων συνεπειών της πανδημίας του κορωνοϊού COVID-19 και άλλες κατεπείγουσες διατάξεις.» (ΦΕΚ 84 Α΄), όπως κυρώθηκε με το άρθρο 1, του Ν. 4690/2020 (ΦΕΚ 104 Α΄), μπορεί να κατατεθεί υπεύθυνη δήλωση με τις συνέπειες του Ν. 1599/1986 (ΦΕΚ 75 Α΄), ψηφιακά υπογεγραμμένη από το νόμιμο εκπρόσωπο της εταιρείας. Σύμφωνα με την παρ. 1, του εν λόγω άρθρου, στην υποβαλλόμενη υπεύθυνη δήλωση δηλώνονται από τον επιλεγέντα ανάδοχο ότι «α) δεν συντρέχει κανένα νόμιμο κώλυμα συμμετοχής του στη διαδικασία, β) εξακολουθεί να πληροί όλα τα κριτήρια ποιοτικής επιλογής που προβλέπονται και γ) υποχρεούται να προσκομίσει τα νομίμως προβλεπόμενα δικαιολογητικά κατακύρωσης εντός προθεσμίας τριάντα (30) ημερών από την υπογραφή της σύμβασης.» Επίσης με τις υπόλοιπες παραγράφους 2 έως 4, του εν λόγω άρθρου ρυθμίζονται θέματα σχετιζόμενα με την παράγραφο 1.

 **Χρόνος ισχύος προσφοράς:**

Η προσφορά ισχύει και δεσμεύει τον προσφέροντα οικονομικό φορέα για **εξήντα (60) ημέρες** μετά την υποβολή της προσφοράς. Σχετική δέσμευση διατυπώνεται στο έντυπο της οικονομικής προσφοράς, σύμφωνα με το υπόδειγμα του Παραρτήματος Β’.

 **Εκτιμώμενη δαπάνη:**

Η εκτιμώμενη δαπάνη ανέρχεται κατά ανώτατο όριο στο ποσό των είκοσι χιλιάδων ευρώ #20.000,00€# χωρίς Φ.Π.Α. ή είκοσι τέσσερις χιλιάδες οκτακόσια ευρώ #24.800,00€#, συμπεριλαμβανομένου Φ.Π.Α. 24%.

|  |  |  |  |  |
| --- | --- | --- | --- | --- |
| **ΠΕΡΙΓΡΑΦΗ ΕΞΟΠΛΙΣΜΟΥ** | **ΤΕΜΑΧΙΑ** | **ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ ΧΩΡΙΣ ΦΠΑ 24%** | **ΦΠΑ (24%)** | **ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ ΜΕ ΦΠΑ 24%** |
| **Ασπρόμαυροι εκτυπωτές Laser** | **70** | **20.000,00€** | **4.800€** | **24.800€** |

 **Αποσφράγιση Προσφορών**:

Η αποσφράγιση των προσφορών θα πραγματοποιηθεί τη **Δευτέρα 5 Ιουλίου 2021 και ώρα 12:00 μ.**, στο γραφείο 2039 του δευτέρου ορόφου του κτηρίου του Υ.ΠΑΙ.Θ., που βρίσκεται επί της οδού Ανδρέα Παπανδρέου 37 στο Μαρούσι Αττικής. Η αποσφράγιση διενεργείται από την αρμόδια Υπηρεσία της Αναθέτουσας Αρχής. Παρόντες στην αποσφράγιση των προσφορών μπορεί να είναι οι προσφέροντες ή οι νομίμως εξουσιοδοτημένοι εκπρόσωποί τους.

 **Απόρριψη προσφορών:**

Η προσφορά θα απορρίπτεται στις παρακάτω περιπτώσεις:

**α.** Υποβληθεί εκπρόθεσμα,

**β.** Υπερβαίνει την εκτιμώμενη δαπάνη

**γ.** Παρουσιάζει ελλείψεις ως προς τα ζητούμενα δικαιολογητικά,

**δ.** Δεν ορίζει χρόνο ισχύος προσφοράς τουλάχιστον εξήντα (60) ημερών,

**ε.** Δεν αφορά στο σύνολο των ζητούμενων ειδών

**στ.** Είναι εναλλακτική προσφορά ή αντιπροσφορά.

**Χρόνος παράδοσης ειδών:**

 Η παράδοση των προς προμήθεια ειδών θα γίνει είτε τμηματικά είτε άπαξ, το ταχύτερο δυνατόν και το αργότερο εντός πέντε (5) εργάσιμων ημερών από την επομένη της υπογραφής της σχετικής σύμβασης. Ο Ανάδοχος είναι υποχρεωμένος να παραδώσει τα ζητούμενα είδη σύμφωνα με τις Τεχνικές Προδιαγραφές της παρούσας πρόσκλησης. Η μεταφορά και η παράδοση των ειδών θα γίνεται με επιμέλεια και έξοδα του προμηθευτή.

Ο συμβατικός χρόνος παράδοσης των υλικών μπορεί να παρατείνεται υπό τις σωρευτικές προϋποθέσεις του άρθρου 206 του Ν.4412/2016.

 **Τόπος Παράδοσης:**

Η παράδοση θα γίνει με έξοδα και ευθύνη του προμηθευτή στο κτίριο του Υπουργείου Παιδείας και Θρησκευμάτων (Υ.ΠΑΙ.Θ.). Διεύθυνση: Ανδρέα Παπανδρέου 37, Τ.Κ. 151 80, Μαρούσι Αττικής.

**Παραλαβή υλικών (Άρθρο 208 του Ν. 4412/2016):**

Κατά τη διαδικασία παραλαβής των υλικών διενεργείται ποσοτικός και ποιοτικός έλεγχος και καλείται να παραστεί, εφόσον το επιθυμεί, ο προμηθευτής. Μετά την ολοκλήρωση της άνω διαδικασίας, η Επιτροπή Παραλαβής μπορεί:

α) να παραλάβει το υλικό,

β) να παραλάβει το υλικό με παρατηρήσεις λόγω αποκλίσεων από τις τεχνικές προδιαγραφές της σύμβασης,

γ) να απορρίψει το υλικό.

Αν η Επιτροπή Παραλαβής, παραλάβει το υλικό με παρατηρήσεις, αναφέρει στο σχετικό πρωτόκολλο τις αποκλίσεις που παρουσιάζει αυτό από τους όρους της σύμβασης και διατυπώνει αιτιολογημένα τη γνώμη της για το ζήτημα αν το υλικό είναι κατάλληλο ή όχι για τη χρήση που προορίζεται. Εφόσον κριθεί από την αρμόδια Υπηρεσία που εκτελεί τη σύμβαση ότι οι παρεκκλίσεις του υλικού δεν επηρεάζουν την καταλληλότητά του και μπορεί να χρησιμοποιηθεί, με αιτιολογημένη απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, μπορεί να εγκριθεί η παραλαβή του υλικού, με ή χωρίς έκπτωση επί της συμβατικής τιμής. Σε αντίθεση περίπτωση, εφόσον κριθεί από την αρμόδια Υπηρεσία που εκτελεί τη σύμβαση ότι οι παρεκκλίσεις του υλικού επηρεάζουν την καταλληλότητά του και δε μπορεί να χρησιμοποιηθεί, με αιτιολογημένη απόφαση του αποφαινόμενου οργάνου, ύστερα από γνωμοδότηση της αρμόδιας Γνωμοδοτικής Επιτροπής, το υλικό μπορεί να απορριφθεί.

Η οριστική παραλαβή του συμβατικού αντικειμένου θα γίνει από το αρμόδιο όργανο της Υπηρεσίας (Επιτροπή Παραλαβής), με σύνταξη πρωτοκόλλου οριστικής παραλαβής, σύμφωνα με τις τεχνικές προδιαγραφές που περιγράφονται στο παρόν Παράρτημα Α΄ της παρούσας και με τη διαδικασία που προβλέπεται στο άρθρο 208 του Ν. 4412/16.

**Τρόπος πληρωμής – Κρατήσεις:**

 Η Οικονομική προσφορά του Αναδόχου αποτελεί και τη συμβατική του αμοιβή και περιλαμβάνει τον Φόρο Προστιθέμενης Αξίας (Φ.Π.Α.) και τις λοιπές κρατήσεις υπέρ τρίτων. Η αμοιβή αυτή δεν αναθεωρείται. Σε περίπτωση τυχόν παράτασης της σύμβασης, το οικονομικό αντάλλαγμα θα παραμείνει σταθερό.

Πέραν της συμβατικής αμοιβής, ο Ανάδοχος δεν θα έχει καμία απαίτηση κατά της Αναθέτουσας Αρχής για δαπάνες τις οποίες πραγματοποίησε κατά την εκτέλεση του αντικειμένου της σύμβασης ή εξ αφορμής αυτού.

Η πληρωμή του Αναδόχου θα πραγματοποιηθεί με την έκδοση του αντίστοιχου τιμολογίου, το οποίο θα βαρύνει τις πιστώσεις του Τακτικού Προϋπολογισμού του Υ.ΠΑΙ.Θ., οικονομικού έτους 2021 σύμφωνα με την αριθ. πρωτ. 71765/B5/17-06-2021 (ΑΔΑ: ΨΛ2Υ46ΜΤΛΗ-Δ4Σ, ΑΔΑΜ: 21REQ008777058) απόφαση Ανάληψης Υποχρέωσης για τον Ε.Φ. 1019-501-0000000.

 Η πληρωμή του Αναδόχου θα γίνεται με χρηματικό ένταλμα πληρωμής στο όνομα του δικαιούχου, μετά την έκδοση του σχετικού πρωτοκόλλου οριστικής παραλαβής από την αρμόδια Επιτροπή του Φορέα και την απαραίτητη προσκόμιση όλων των νόμιμων δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες Υπηρεσίες που διενεργούν τον έλεγχο και την πληρωμή, και σε χρόνο προσδιοριζόμενο από την αναγκαία διοικητική διαδικασία για έκδοση των σχετικών χρηματικών ενταλμάτων.

Η ανάδοχος εταιρεία θα επιβαρυνθεί με τις νόμιμες κρατήσεις οι οποίες έχουν ως εξής:

- 0,07% επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης» βάσει του ν.4013/2011 (Α΄ 204), ως ισχύει.

- 0,06% επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης» υπέρ της Αρχής Εξέτασης Προδικαστικών Προσφυγών.

- επί των ανωτέρω κρατήσεων, Χαρτόσημο 3% και ΟΓΑ χαρτοσήμου 20%.

- Κάθε άλλη εν ισχύ κράτηση κατά την πληρωμή των τιμολογίων.

Από την καθαρή αξία του τιμολογίου αφαιρούνται όλες οι ανωτέρω κρατήσεις και στο υπόλοιπο γίνεται κράτηση 4% στην καθαρή αξία για την προμήθεια ειδών που αποτελεί και την παρακράτηση του αναλογούντος φόρου εισοδήματος (παρ. 2., του άρθρου 64, του Ν. 4172/13).

Οι κρατήσεις υπέρ τρίτων επιβαρύνουν τον Ανάδοχο, ο δε Φόρος Προστιθέμενης Αξίας (Φ.Π.Α.) επιβαρύνει το Δημόσιο, σύμφωνα με την κείμενη νομοθεσία.

**Δημοσιότητα:**

 Η παρούσα πρόσκληση θα βρίσκεται αναρτημένη στην επίσημη ιστοσελίδα του Υπουργείου Παιδείας και Θρησκευμάτων στο σύνδεσμο <https://www.minedu.gov.gr/to-ypoyrgeio/diagwnismoi-ergwn>. Πληροφορίες παρέχονται κατά τις εργάσιμες ημέρες και ώρες (κα Ξενούλη Μαρία, τηλ.: 210 3443221, email: mksenouli@minedu.gov.gr).

 **Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΘΥΝΣΗΣ**

 **ΨΗΦΙΑΚΩΝ ΣΥΣΤΗΜΑΤΩΝ ΥΠΟΔΟΜΩΝ ΚΑΙ ΕΞΕΤΑΣΕΩΝ**

 **ΚΑΛΟΜΟΙΡΑ ΜΑΡΟΥΓΚΑ**

***Εσωτ. Διανομή:***

Διεύθυνση Προμηθειών και Διαχείρισης Υλικού/Τμήμα Α’

**ΠΑΡΑΡΤΗΜΑ Α’**

## ΤΕΧΝΙΚΕΣ ΠΡΟΔΙΑΓΡΑΦΕΣ – ΠΙΝΑΚΑΣ ΣΥΜΜΟΡΦΩΣΗΣ

**ΓΙΑ ΤΗΝ ΑΡΙΘ. ΠΡΩΤ. ­­­­­­­­­­­­­­­77050/Β4/29-06-2021 ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΑΣ ΓΙΑ ΤΗΝ ΠΡΟΜΗΘΕΙΑ ΕΒΔΟΜΗΝΤΑ (70) ΜΟΝΟΧΡΩΜΩΝ ΔΙΚΤΥΑΚΩΝ ΕΚΤΥΠΩΤΩΝ ΓΙΑ ΤΙΣ ΑΝΑΓΚΕΣ ΤΟΥ Υ.ΠΑΙ.Θ**

**(Στοιχεία Προσφέροντος)……………………………………………………………………………………………………………**

|  |  |  |  |  |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ**  |
| **ΤΕΧΝΙΚΑ ΧΑΡΑΚΤΗΡΙΣΤΙΚΑ ΑΣΠΡΟΜΑΥΡΟΥ ΕΚΤΥΠΩΤΗ A4** |
| 1. 1
 | Λειτουργία: Ασπρόμαυρη εκτύπωση | ΝΑΙ |  |  |
| 1. 2
 | Τεχνολογία εκτύπωσης: Laser | ΝΑΙ |  |  |
| 1. 3
 | Μέγιστος μηνιαίος κύκλος εργασιών (Maximum Monthly duty cycle) >= 100.000 σελ./μήνα : Να βεβαιώνεται από επίσημα τεχνικά φυλλάδια του κατασκευαστή | ΝΑΙ |  |  |
|  | Προτεινόμενη Μηνιαία Χρήση (Recommended Monthly Usage) >= 3.500 σελ./μήνα : Να βεβαιώνεται από επίσημα τεχνικά φυλλάδια του κατασκευαστή | ΝΑΙ |  |  |
|  | Ταχύτητα Εκτύπωσης (A4, Μαύρο) ≥ 40 σελ./λεπτό | ΝΑΙ |  |  |
|  | Χρόνος εκτύπωσης πρώτης σελίδας ≤ 7 sec  | ΝΑΙ |  |  |
|  | Εκτύπωση δύο πλευρών (διπλής όψης) αυτόματη | ΝΑΙ |  |  |
|  | Ανάλυση εκτύπωσης ≥ 1200 x 1200 dpi  | ΝΑΙ |  |  |
|  | Συνδεσιμότητα: 1 x USB 2.0, 1 x Ethernet 10/100/1000  | ΝΑΙ |  |  |
|  | Μνήμη ≥ 256 MB | ΝΑΙ |  |  |
|  | Οθόνη LCD  | ΝΑΙ |  |  |
|  | Χωρητικότητα εισόδου χαρτιού: 250 φύλλα Α4 | ΝΑΙ |  |  |
|  | Να περιλαμβάνονται ξεχωριστές μονάδες toner και drum | ΝΑΙ |  |  |
|  | **Ο εκτυπωτής να δέχεται toner διάρκειας >= 15.000 σελίδων** | ΝΑΙ |  |  |
|  | **Να συμπεριλαμβάνονται στην προσφορά αρχικό toner του κατασκευαστή τουλάχιστον 3.000 σελίδων και ένα επιπλέον toner διάρκειας >= 15.000 σελίδων. (Να αναφερθεί ο ακριβής αριθμός των σελίδων )**  | ΝΑΙ |  |  |
|  | **Να συμπεριλαμβάνεται στην προσφορά αρχικό drum του κατασκευαστή τουλάχιστον 30.000 σελίδων. (Να αναφερθεί ο ακριβής αριθμός των σελίδων)** | ΝΑΙ |  |  |
|  | Συμβατότητα με το Λειτουργικό Σύστημα Windows 10 (32-bit & 64-bit),Windows 7 (32-bit & 64-bit), Windows 8 (32-bit & 64-bit), Windows 8.1 (32-bit & 64-bit) | ΝΑΙ |  |  |
|  | **Χρονικό διάστημα παρεχόμενης εγγύησης καλής λειτουργίας: ≥3 έτη** | ΝΑΙ |  |  |
|  | **Ο ανάδοχος δεσμεύεται ότι κατά την διάρκεια της παρεχόμενης εγγύησης καλής λειτουργίας θα προσφέρει στην Αναθέτουσα τα toner διάρκειας >= 15.000 σελίδων σε τιμή μονάδας η οποία δεν θα υπερβαίνει το 25% της προσφερόμενης τιμής μονάδας του εκτυπωτή (συμπεριλαμβανομένων όλων των παρελκομένων της προσφοράς)** | ΝΑΙ |  |  |
|  | Χρόνος Παράδοσης ≤ 10 ημερών από την υπογραφή της σύμβασης  | ΝΑΙ |  |  |

 Για τον Προσφέροντα

 Ο/Η ΝΟΜΙΜΟΣ/Η ΕΚΠΡΟΣΩΠΟΣ

 (ΥΠΟΓΡΑΦΗ - ΣΦΡΑΓΙΔΑ - ΗΜΕΡΟΜΗΝΙΑ)

(ΟΝΟΜΑΤΕΠΩΝΥΜΟ)

Επισημάνσεις

1. Στη στήλη «ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή εξηγήσεις για τα οποία θα πρέπει να δοθούν αντίστοιχες απαντήσεις.

2. Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» τότε η αντίστοιχη προδιαγραφή είναι υποχρεωτική για τον υποψήφιο Ανάδοχο, θεωρούμενη ως απαράβατος όρος σύμφωνα με την παρούσα πρόσκληση. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

3. Στη στήλη «ΑΠΑΝΤΗΣΗ» σημειώνεται η απάντηση του Αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την Προσφορά. Τονίζεται ότι είναι υποχρεωτική η απάντηση σε όλα τα σημεία του παραπάνω πίνακα.

4.Ο ανωτέρω πίνακας θα πρέπει να συμπληρωθεί πλήρως από τον ανάδοχο.

.

**ΠΑΡΑΡΤΗΜΑ Β’**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |
| --- |
| **ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ** |
| **ΠΕΡΙΓΡΑΦΗ ΕΞΟΠΛΙΣΜΟΥ** | **TEMAXIA** | **ΣΥΝΟΛΙΚΟ ΚΟΣΤΟΣ ΧΩΡΙΣ Φ.Π.Α.** **ΣΕ € (ΑΡΙΘΜΗΤΙΚΩΣ)** | **ΣΥΝΟΛΙΚΟ ΚΟΣΤΟΣ ΜΕ ΦΠΑ 24%** **ΣΕ € (ΑΡΙΘΜΗΤΙΚΩΣ)** |
| Ασπρόμαυροι εκτυπωτές Laser |  |  |  |

**Οι οικονομικοί φορείς δεσμεύονται:**

α) η προσφορά τους ισχύει για εξήντα (60) ημέρες από την υποβολή της

β) ότι τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν,  τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

γ) ότι κατά την διάρκεια της παρεχόμενης εγγύησης καλής λειτουργίας θα προσφέρει στην Αναθέτουσα τα toner διάρκειας >= 15.000 σελίδων σε τιμή μονάδας η οποία δεν θα υπερβαίνει το 25% της προσφερόμενης τιμής μονάδας του εκτυπωτή (συμπεριλαμβανομένων όλων των παρελκομένων της προσφοράς)

 Για τον Προσφέροντα

 Ο/Η ΝΟΜΙΜΟΣ/-Η ΕΚΠΡΟΣΩΠΟΣ

 (ΥΠΟΓΡΑΦΗ - ΣΦΡΑΓΙΔΑ - ΗΜΕΡΟΜΗΝΙΑ)

 (ΟΝΟΜΑΤΕΠΩΝΥΜΟ)